Krøgenes

Krøgenes er et lokalsenter i Arendal kommune. Senteret har en rekke butikker og ligger strategisk plassert ved avkjøringen til Tromøy, fylkesvei 409, fra Kystveien, fylkesvei 410 mellom Arendal og Eydehavn. I oktober 2019 åpner ny fylkesvei 409 fra Krøgenes til Longumkrysset på motorveien E18 mellom Arendal og Tvedestrand. 

Arealene tilhører gården Krøgenes som tidligere lå i Østre Moland kommune og i Barbu kommune, før denne ble slått sammen med Arendal by i 1902. 

Krøgeneskilen og Krøgenestjenn er lokaliteter i området. Tjenna ble omkring år 2005 fylt igjen for å gi plass til parkeringsplass til butikkene i området. Ekevalen er en høyde i området. 

I 1960-årene ble store deler av Krøgenes regulert til industriområde.

Referanser 

Bosetninger i Arendal